Kaffetørstige pensionister og andre, der besøger den legendariske rhododrendron-park i Brønderslev kan ånde lettet op. Selvom parkens restaurant Hedelund udbrændte totalt forleden, bliver der fortsat mulighed for at købe en kaffe og en kage, når man besøger parken. På et møde fredag besluttede park-udvalget, at der hurtigst muligt skal laves en nød-servering i den grønne pavillon i parken. Det konservative byrådsmedlem Karsten Frederiksen, der er formand for Brønderslevs Teknik og miljøudvalg og tillige medlem af parkudvalget siger, at det er vigtigt, at de op mod 50.000 besøgende, der hvert år gæster parken har mulighed for at kunne nyde en kaffe og en kage. Karsten Frederiksen forventer, at serveringen kan komme i gang allerede fra den kommende weekend.

Opsummering:
Der er en redningsplan klar for servering af kaffe og kage efter branden i restaurant Hedelund i Brønderslev torsdag.